stanford-oval/wikipedia huggingface dataset:
โอ ฮา-ย็อง
ประวัติ

โอ ฮา-ย็อง เกิดวันที่ 19 กรกฎาคม 2539 ที่ โซล ประเทศเกาหลีใต้  เธอเข้าศึกษาที่โรงเรียนอนุบาลว็อนฮย็อง, ศึกษาในระดับชั้นประถมศึกษาและมัธยมศึกษาตอนต้นที่โรงเรียนชินวอล โดยสำเร็จการศึกษาชั้นมัธยมศึกษาตอนต้นเมื่อวันที่ 3 กุมภาพันธ์ พ.ศ. 2555 ปัจจุบันสำเร็จการศึกษาในระดับชั้นมัธยมศึกษาตอนปลายจากโรงเรียนศิลปะการแสดงโซล
งาน > เอพิงก์

บทความหลัก: เอพิงก์
โอ ฮา-ย็องได้รับการเปิดเผยว่าเป็นหนึ่งในสมาชิกวงเอพิงก์ผ่านทางทวิตเตอร์เมื่อวันที่ 21 กุมภาพันธ์ พ.ศ. 2554 เธอได้เปิดตัวในฐานะสมาชิกวงเอพิงก์เมื่อวันที่ 21 เมษายน พ.ศ. 2554 ในรายการเอ็มเคาท์ดาวน์! ของช่องเอ็มเน็ตในเพลง  "มลลาโย" (몰라요) จากซิงเกิลเปิดตัวของอีพีอัลบั้ม เซเวนสปริงส์ออฟเอพิงก์
งาน > ผลงานเดี่ยว > การปรากฏตัวในมิวสิกวิดีโอ

ในปี พ.ศ. 2553 โอ ฮา-ย็อง ได้เป็นนักแสดงรับเชิญในมิวสิกวิดีโอเพลง "Beautiful" ของวงบีสต์ ร่วมกับสมาชิกวงเอพิงก์ก่อนที่จะเปิดตัว
ในเดือนกรกฎาคม พ.ศ. 2555 เธอได้ร่วมแสดงมิวสิกวิดีโอร่วมกับสมาชิกเอพิงก์คนอื่นๆในเพลง "Mayday" ของ มาริโอ
ในเดือนกุมภาพันธ์ พ.ศ. 2556 เธอได้ไปแสดงมิวสิกวิดีโอในเพลง "1440" ของนักร้องร่วมค่าย ฮอ กั๊ก และในเดือนมีนาคมก็ได้ร่วมแสดงในมิวสิกวิดีโอเพลง "Fanta Time" ของช็อง อึน-จี ร่วมกับสมาชิกของเอพิงก์
เมื่อวันที่ 1 ธันวาคม พ.ศ. 2556 เธอและสมาชิกวงบีวันเอโฟร์ ชินอู ในรับบทนำในมิวสิกวิดีโอเพลง Frozen ของ ซิน โบ-รา
งาน > ผลงานเดี่ยว > ความร่วมมือทางดนตรี

วันที่ 30 กรกฎาคม พ.ศ. 2557 โอ ฮา-ย็อง ได้ร่วมฟีชเจอริ่งในเพลงไตเติลแทรกในมินิอัลบั้มที่สาม "The Best Thing I Did" ของวงจิ๊กกี้ด็อก
งาน > ผลงานเดี่ยว > รายการวาไรตี้

ปัจจุบัน โอ ฮา-ย็อง ได้เป็นพิธีกรในบางตอนของรายการ วีกลีไอดอล ร่วมกับเพื่อนร่วมวง ยุน โบ-มี
ผลงาน > วาไรตี้โชว์

| ปี | รายการ | เล่นเป็น |
| --- | --- | --- |
| 2554 | A Pink News (Season 1) | ตัวเอง |
| 2554 | Chuseok Idol Athletic Championship | ตัวเอง |
| 2054-55 | A Pink News (Season 2) | ตัวเอง |
| 2054-55 | Birth Of Family (Season 1) | ตัวเอง |
| 2555 | Weekly Idol | ตัวเอง |
| 2555 | KBS 100 Points Out Of 100 | ตัวเอง |
| 2555 | A Pink News (Season 3) | ตัวเอง |
| 2555 | Weekly Idol | ตัวเอง |
| 2555 | MBC Idol Star Games | ตัวเอง |
| 2555 | KBS Sponge Zero (Ep. 432) | ตัวเอง |
| 2556 | MBC Idol Sports Championship | ตัวเอง |
| 2556 | Weekly Idol | ตัวเอง |
| 2556 | SBS Star King | ตัวเอง |
| 2556 | 2013 Idol Star Athletics Championship | ตัวเอง |
| 2556 | KBS 1 Night 2 Days | ตัวเอง |
| 2557 | MBC Idol Sports Championship | ตัวเอง |
| 2557 | MBC New Year's Special | ตัวเอง |
| 2557 | 1000 Song Challenge | ตัวเอง |
| 2557 | Vitamin | ตัวเอง |
| 2557 | Weekly Idol | ตัวเอง |
| 2557 | Showtime (Season 3) | ตัวเอง |
ผลงาน > มิวสิกวิดีโอ

| ปี | ชื่อเพลง | ศิลปิน | เล่นเป็น |
| --- | --- | --- | --- |
| 2554 | "Beautiful" | Beast | ตัวเอง |
| 2555 | "Mayday" | Mario feat. Kim Chang Youl | ตัวเอง |
| 2556 | "1440" | Huh Gak | ตัวเอง |
| 2556 | "Fanta Time" | ช็อง อึน-จี | ตัวเอง |
| 2556 | "KkongKkong" | Shin Bora | ตัวเอง |
แหล่งข้อมูลอื่น

(เกาหลี) ทวิตเตอร์ของโอ ฮา-ย็อง
โอ ฮา-ย็อง ที่อินสตาแกรม
โอ ฮา-ย็อง ขณะไปสอบวัดระดับเข้ามหาวิทยาลัย วันที่ 13 พฤศจิกายน พ.ศ. 2557
ไอราวัณ

สำหรับช้าง ดู ช้างไอราวัณ
| ไอราวัณ (아이라완) |
| --- | --- |
ตัวละครใน กรานาโด้ เอสปาด้า
ปรากฏครั้งแรก: กรานาโด้ เอสปาด้า
ประวัติ
เพศ: ชาย
สัญชาติ:  ชาวสยาม
สถานภาพแรกเริ่ม: เลเวล 1
ค่าสเตตัส: STR : 8 AGI : 6 CON : 5 DEX : 5 INT : 3 CHA : 3
สแตนซ์: คัมภีร์บทแห่งลม, ดิน และไฟ (Chapter of Wind, Chapter of Earth และ Chapter of Fire)
อาวุธ: นัคเคิล (สนับมือ) เลค การ์ด (สนับขา)
ไอราวัณ (เกาหลี: 아이라완; อังกฤษ: Irawan) เป็นตัวละครที่มีบทบาทสำคัญในกรานาโด้ เอสปาด้า ซึ่งเป็นเกมออนไลน์จากประเทศเกาหลี โดยไอราวัณเป็นผู้ใช้วิชามวยไทยในการต่อสู้กับศัตรู และถือเป็นตัวละครเกมออนไลน์ที่นักเล่นเกมออนไลน์ชาวไทยรู้จักกันมากที่สุดในปัจจุบันในฐานะของนักมวยไทย ซึ่งไอราวัณเป็นตัวละครที่ได้รับการเปิดตัวในประเทศไทยครั้งแรกวันที่ 20 สิงหาคม พ.ศ. 2550
ประวัติตามท้องเรื่อง

ไอราวัณ เป็นนักมวยไทยผู้มากด้วยฝีมือ เขามีชีวิตอยู่ในอาณาจักรสยามช่วงสมัยยุคเรอเนสซองซ์ ซึ่งอาณาจักรสยามในเกม "กรานาโด้ เอสปาด้า" เป็นทวีปสมมุติที่อยู่อยู่ทางตะวันออกของออร์เปเชีย ชาวออร์เปเชียเรียกคนที่อยู่ทางใต้ของทวีปสยามนี้ว่า ชาว "คาไท" กษัตริย์คาไทได้สนใจวิทยาการของตะวันตก จึงได้ส่งคณะเดินเรือไปเพื่อติดต่อกับชาวตะวันตก เพื่อนำวิทยาการใหม่ๆ กลับมา หนึ่งในคณะเดินทางนั้นก็คือไอราวัณ แต่ในระหว่างเดินเรือ ได้เกิดพายุใหญ่ทำให้เรืออับปาง ไอราวัณจึงลอยคอตามกระแสน้ำมาจนถึงทวีป "กรานาโด้ เอสปาด้า"
ไอราวัณตอนที่เดินทางสู่ท่าเรือโคอิมบรา ได้เกิดพลัดหลงกับมิตรสหาย กระทั่งมีเหล่าอันธพาลเข้ามาหาเรื่อง แต่แล้วเขาก็สามารถใช้วิชามวยไทยปราบลงได้สำเร็จ จากนั้นไม่นาน เขาเกิดมีความปรารถนาที่จะประลองฝีมือกับนักสู้มือเปล่ารายอื่น และเป็นดังที่เขาต้องการ ไอราวัณได้เข้าต่อสู้กับกราเซียโล แต่ทว่าไอราวัณก็เป็นฝ่ายพ่ายแพ้ไป เนื่องจากกราเซียโลใช้ยาพิเศษเข้าช่วย ไอราวัณจึงมีความปรารถนานำยาพิเศษนี้มาใช้บ้าง
ไอราวัณ เริ่มได้ยินถึงข่าวลือเกี่ยวกับมรดกของฟริทส์ ผู้ซึ่งเป็นอาจารย์ของกราเซียโล ภายหลังจากที่ได้พูดคุยกันแล้ว ไอราวัณจึงตัดสินใจขอร่วมเดินทางไปพร้อมกับตัวเอกของเรื่อง เพื่อเข้าทำศึกกรานาโด้ ภายใต้การปกครองของราชอาณาจักรเวสปาโนลาต่อไป
การปลดล็อกตัวละคร

ไอราวัณ เป็นตัวละครพิเศษในเกมกรานาโด้ เอสปาด้า ซึ่งสามารถปลดล็อกได้โดยผู้เล่นสามารถควบคุมให้ตัวละครที่ใช้อยู่เข้าไปคุยกับไอราวัณที่ท่าเรือโคอิมบราที่กำลังประสบปัญหาพลัดหลงกับพวกพ้อง จากนั้นไอราวัณจะขอเงินเรา 1,000 วิส จากนั้นเหล่าอันธพาลจะเข้ามาทำร้ายไอราวัณ ผู้เล่นต้องกำจัดอันธพาลเหล่านั้นให้หมด ผู้เล่นจะพบว่าไอราวัณบาดเจ็บสาหัส จึงให้ไอเทมโซลคริสตัลแก่ไอราวัณเพื่อฟื้นพลังเป็นจำนวน 10 ชิ้น
เมื่อไอราวัณขอการแนะนำในการประลองฝีมือกับนักสู้ที่มีความสามารถ ตัวเกมจะนำสู่การต่อสู้ระหว่างไอราวัณกับกราเซียโล ก่อนที่ไอราวัณจะเป็นฝ่ายพ่ายแพ้เนื่องจากกราเซียโลใช้ยาพิเศษเข้าช่วย ไอราวัณจึงขอสเตียรอย์โพชั่น 10 ชิ้น กับไทรอัมฟิลเลอร์ 10 ชิ้น มาใช้บ้าง
เมื่อคุยกับไอราวัณอีกครั้ง เขาจะเล่าถึงข่าวลือเกี่ยวกับมรดกของฟริทส์ซึ่งเป็นอาจารย์ของกราเซียโล เกมจะนำสู่ฉากการสนทนาระหว่างไอราวัณกับฟริทส์ เมื่อการสนทนาเสร็จสิ้นไอราวัณจะขอร่วมเดินทางไปกับเรา
การออกแบบเครื่องแต่งกายของไอราวัณ

ครั้งหนึ่ง ได้มีการจัดการประกวดออกแบบเครื่องแต่งกายชุดคอสทูมสำหรับ NPC ไอราวัณที่จัดขึ้นโดยเอเชียซอฟท์ ในช่วงเดือน 10 เมษายน - 10 พฤษภาคม พ.ศ. 2552 ซึ่งการจัดประกวดออกแบบเครื่องแต่งกายชุดคอสทูมดังกล่าวนี้ มีผู้ร่วมส่งผลงานหลายรูปแบบ และมีผลงานที่เข้ารอบโดยผู้ออกแบบในเบื้องต้นทั้งสิ้นเป็นจำนวนสิบผลงาน โดยได้มีการนำชุดคอสทูมชนะเลิศสำหรับ NPC ไอราวัณที่สร้างจากผลงานอาร์ตเวิร์คมาใช้ในเกมชุดกรานาโด้ เอสปาด้ามาแล้วด้วยเช่นกัน
ดูเพิ่ม

กรานาโด้ เอสปาด้า
แหล่งข้อมูลอื่น

ข้อมูลที่เกี่ยวข้องกับ "ไอราวัณ" (เกาหลี)
ข้อมูลที่เกี่ยวข้องกับ "ไอราวัณ"[ลิงก์เสีย] (ไทย)
แนะนำการเล่น เก็บถาวร 2011-07-19 ที่ เวย์แบ็กแมชชีน (ไทย)
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
| ด ค กตัวละครชาวไทยในวิดีโอเกม |
| --- | --- |
 ชูร่า  บุนนาค สิงห์ประเสริฐ  พยัคฆ์ สิทธิพิทักษ์  เวก้า  สกัด  สามชาย ต้มยำกุ้ง  หัวใจ  อาดอน  ไอราวัณ  ไลฟ์วีเวอร์  อรุณี  อารักษ์ นิรันดร์  ฟ้าคำราม  วิษณุ อิสา กาแล็กซี่  สยาม  วอร์ไทเกอร์ 
  หมวดหมู่
มิโคยัน-กูเรวิชค์ มิก-23

| มิก-23 |
| --- | --- |

ข้อมูลทั่วไป
บทบาท: เครื่องบินขับไล่
ชาติกำเนิด:  สหภาพโซเวียต
บริษัทผู้ผลิต: มิโคยัน
สถานะ: อยู่ในประจำการของต่างชาติ
ผู้ใช้งานหลัก: กองทัพอากาศโซเวียต กองทัพอากาศรัสเซีย กองทัพอากาศอินเดีย กองทัพอากาศลิเบีย
จำนวนที่ผลิต: 5,047 ลำ
ประวัติ
สร้างเมื่อ: พ.ศ. 2510-2528
เริ่มใช้งาน: พ.ศ. 2513
เที่ยวบินแรก: 10 มิถุนายน พ.ศ. 2510
ปลดประจำการ: พ.ศ. 2537 (รัสเซีย)
สายการผลิต: มิโคยัน มิก-27
มิโคยัน-กูเรวิชค์ มิก-23 (รัสเซีย: Микоян и Гуревич МиГ-23; อังกฤษ: Mikoyan-Gurevich MiG-23, รัสเซีย: Микоян и Гуревич МиГ-23) (นาโต้ใช้ชื่อรหัสว่าฟลอกเกอร์) เป็นเครื่องบินขับไล่ปีกพับได้ที่ออกแบบโดยมิโคยัน-กูเรวิชค์ของสหภาพโซเวียต มันถูกจัดว่าเป็นเครื่องบินรุ่นที่สามของโซเวียตพร้อมกับมิก-25 มันเป็นเครื่องบินขับไล่แบบแรกของโซเวียตที่มีระบบเรดาร์ติดตามเป้าหมายและขีปนาวุธเกินระยะมองเห็น และเป็นผลิตภัณฑ์แรกของมิกที่มีช่องรับลมอยู่ที่ด้านข้างลำตัว การผลิตเริ่มขึ้นในปีพ.ศ. 2513 และมีกว่า 5,000 ลำ ในปัจจุบันมิก-23 ยังคงประจำการอย่างจำกัดโดยชาติที่เป็นลูกค้าของโซเวียต
รายละเอียด มิก-23

ผู้สร้าง (โรงงานสร้างอากาศยานแห่งสหภาพโซเวียต) ปัจจุบันคือสำนักงานมิโคยัน-กูเรวิชค์
ประเภท เจ๊ตขับไล่สกัตกั้นและครองความเป็นจ้าวอากาศ ที่นั่งเดียวเปลี่ยนมุมลู่ปีกได้
เครื่องยนต์ เทอร์โบแฟน ตูมันสกี้ ให้แรงขับสถิตเครื่องละ 6,500 กิโลกรัม และ 10,500 กิโลกรัม เมื่อใช้สันดาปท้าย 1 เครื่อง
กางปีก 14.25 เมตร เมื่อกางเต็มที่
8.38 เมตร เมื่อลู่ปีกเต็มที่
ยาว 16.8 เมตร
พื้นที่ปีก 27.26 ตารางเมตร
น้ำหนักเปล่า 8,165 กิโลกรัม
น้ำหนักวิ่งขึ้นปกติ 15,700 กิโลกรัม
น้ำหนักวิ่งขึ้นสูงสุด 17,750 กิโลกรัม
อัตราเร็ว 2.35 มัค (2,500 กม./ชม.) ที่ระยะสูง 12,000 เมตร
1.2 มัคที่ระยะสูง 305 เมตร
รัศมีทำการรบ 725 กิโลเมตร เมื่อปฏิบัติภารกิจสกัดกั้น
พิสัยบินปกติ 2,250 กิโลเมตร
พิสัยบินไกลสุด 4,000 กิโลเมตร เมื่อติดตั้งถั้งเชื้อเพลิงภายนอกและบินด้วยความเร็ว .75 มัค
อาวุธ ปืนใหญ่อากาศลำกล้องคู่ แบบ จีเอสเอช-23 ขนาด 23 มม. 1 กระบอก
อาวุธปล่อยอากาศสู่อากาศ เอเอ-7 อเป็ก (Apex) และ เอเอ-8 อฟิด (Aphid) อย่างละ 2 นัด
โคเอ็ดสคูล

| โคเอ็ดสคูล |
| --- | --- |
ชื่อเกิด: 남녀공학 หรือ Co-Ed School
รู้จักในชื่อ: โคเอ็ด (Coed)
ที่เกิด: โซล, เกาหลีใต้
แนวเพลง: เค-ป็อป, แดนซ์
ช่วงปี: 2010–2013
ค่ายเพลง:  GM Contents Media
อดีตสมาชิก: ซูมิ ควังแฮง คังโฮ ฮโยยอง แทอุน ชานมิ ฮเยวอน ยูชอน นูริ

เว็บไซต์: Coed School Official Website
โคเอ็ดสคูล (เกาหลี: 남녀공학, นัมนยอคงฮัก, อังกฤษ: Co-Ed School) เป็นกลุ่มศิลปิน ศิลปินกลุ่มผสม ชาวเกาหลีใต้ เดบิวต์โดยสังกัด Core Contents Media ในปี 2010 เป็นไอดอลกลุ่มผสมที่มีสมาชิกอายุ 14 - 22 ปี ประกอบไปด้วยชาย 6 หญิง 4 รวมทั้งหมด 10 คน โดยมีจนกระทั่ง 10 คน ต้นสังกัดจึงปล่อยซิงเกิลเดบิวต์ Too Late ออกมา ตอนนี้อยู่ในการดูแลของสังกัด GM contents Media
เริ่มเดบิวต์ภายใต้สังกัด Core Contents Media ในปี 2010 and ประกอบไปด้วยสมาชิก ผู้ชาย 6 คน และผู้หญิง 4 คน  Soomi, Kwanghaeng, Yoosung, Taewoon, Kangho, Chanmi, Noori, Hyoyoung, Hyewon and Sungmin. ซิงเกิลแรก "Too Late" ถูกปล่อยในสิ้นเดือนกันยายน ปี 2010 ; ตามด้วยเพลง "Bbiribbom Bberibbom" และได้ปล่อย มินิอัลบั้ม  Something That Is Cheerful and Fresh.
ในเดือนมกราคม ปี2011,ต้นสังกัดได้เปิดตัวสมาชิกคนที่ 11  Eunkyo และ เดบิวต์ ซับยูนิต 5Dolls ในปลายปีสมาชิกเก่าอย่าง Kangho ตัดสินใจออกจากกลุ่มเพื่อมุ่งมั่นในการแสดง ,ต้นสังกัดได้เปิดตัว ชิน จองกุก สมาชิกชายคนใหม่และเริ่มพูดถึง ซับยูนิตชาย SPEED ในเดือนกุมภาพันธ์ ปี2012 ได้ย้ายต้นสังกัดจาก Core Contents Media ไปเป็น GM Contents Media พร้อมกับหัวหน้าวงซูมิ ได้ถอนตัวออกจากวงเพื่อทุ่มเทกับงานเดี่ยว และได้ทำการเพิ่มสมาชิกใหม่ 2 คน คือ Nayeon และ Sejoon  ในเดือนกันยายน ปี2012 ทางเว็บไซต์ของค่ายได้ประกาศการลาออกจากวงของ Kwanghaeng,Chanmi และ Noori ในต้นเดือนตุลาคม ปัจจุบันวงนี้ยุบวงแล้วหลังสมาชิกจึงตัดสินใจไม่ต่อสัญญากับต้นสังกัด
ประวัติวง > กันยายน 2010 - เดวบิวต์มินิอัลบั้ม Something That Is Cheerful and Fresh

Core Contents Media ได้ย้าย อี ซูมิ น้องเล็กแห่งวง Seeya มาทำหน้าที่เป็นพี่ใหญ่แห่งวง Coed School แทนก่อนที่จะประกาศชื่อสมาชิกร่วมวงอย่างเป็นทางการอีก 9 คนตามมา ในวันที่ 13 กันยายน ต่อมาในวันที่ 30 กันยายน ต้นสังกัดได้ปล่อย MV Too Late รูปแบบ 2มิติ และ 3มิติ ออกให้สาธารณชนได้รับชมกันอย่างถ้วนหน้าพร้อมกันนั้นยังได้ขึ้นแสดงสดครั้งแรก (เดบิวต์) ทางสถานี M-Net ในวันเดียวกันนั้นเอง ซิงเกิล้ที่ปล่อยไปสามารถแตะอันดับที่ 64 ได้ภายในเวลา 1 สัปดาห์และ ขึ้นไปยังอันดับที่ 13 ในสัปดาห์ต่อมา
เพียงสามสัปดาห์ที่โคเอ็ดสคูลได้เดวบิวต์ซิงเกิล 'Too late' ต้นสังกัดก็ได้ปล่องดับเบิ้ลซิงเกิลและ MV ได้แก่ 'Bbiribbom Bberibbom (삐리뽐 빼리뽐)' ซึ่งมี อึนจองแห่ง T-ara ร่วมแสดง MV ด้วยและ 'I Love You A Thousand Times (내 심장을 뛰게 하는 말)'
หลังจากนั้นก็ได้เปิดตัวมินิอัลบั้มแรก Something That Is Cheerful and Fresh ในวันที่ 28 ตุลาคม มีด้วยกัน 3 เพลง และรึมิกซ์ รวมทั้งหมด 8 แทร็กในมินิอัลบัมนี้ แม้ว่าทางต้นสังกัดจะออกมาชี้แจงว่า จะผลิตเพียง 20,000 ชุด แม่ว่าจะมียอดจองถึง 50,000 ชุดเลยทีเดียว
ประวัติวง > พฤศจิกายน 2010 - เกิดกระแสวิจารณ์อย่างหนัก

หลังจากที่มีรูปของสมาชิกในวง ลอยว่อนในอินเทอร์เน็ต ซึ่งเป็นภาพที่เด็กอายุไม่ถึงเกณฑ์กำลังอยู่ในสภานบันเทิงของผู้ใหญ่และยังมีแอลกอฮอล์บนโต๊ะที่นั่งด้วย ซึ่งทางต้นสังกัดได้ออกมาชี้แจงว่า เป็นภาพสมัยที่สมาชิกในวง ไปเลี้ยงรุ่นในวันสำเร็จการศึกษาวันสุดท้ายของเขา หลังจากนั้นไม่นานก็มีกระแสวิพากษ์วิจารณ์เกี่ยวกับชุดของ ฮเยวอนในขณะขึ้นโชว์ รายการเพลงว่าสั้นจนเห็นเกินกว่านั้น ทำให้ต้นสังกัดต้องจำใจยุติกิจกรรมของ โคเอ็ดสคูลเพื่อรักษาภาพพจน์ของตัวพวกเขาและบริษัท อีกทั้งช่วงนั้นวงรุ่นพี่อย่าง T-ara กำลังจะคัมแบ๊คอีกด้วย
ประวัติวง > มกราคม 2011 - การเตรียมกลับมากับสมาชิกคนที่ 11 และยูนิต 5dolls

ต้นสังกัดได้เปิดตัวสมาชิกคนที่ 11 เป็นเด็กสาวรุ่นเดียวกับฮเยวอน นั่นคือ ซอ อึนคโย ซึ่งมีผลงานให้คนในวงการได้เห็นมามากพอสมควร อีกทั้งยังเคยเป็นศิลปินฝึกหัดของ JYP Entertainment ด้วย พร้อมด้วยการประกาศแยกยูนิต 5 สาวออกมาเป็น 5dolls ให้แฟนๆได้ชมสาวๆร้องกันอย่างเต็มที่
ประวัติวง > กุมภาพันธ์ 2011 - ยูนิต 5dolls ได้เดบิวต์อย่างเป็นทางการ

ยูนิต 5dolls ได้เดบิวต์อย่างเป็นทางการด้วยดัลเบิลซิงเกิล "Lip Stains" และ "Your Words" จากมินิอัลบั้ล Charmimg Five Girls โดยทั้ง 2 เพลงนั้นได้ Jay Park หรือ Park Jae Bom มาร่วแสดง MV ด้วย
ประวัติวง > พฤศจิกายน 2011 - สมาชิกชายคนใหม่, การถอนตัวออกจากวงของคังโฮ และยูนิตชาย

ต้นสังกัดได้เปิดตัว ชิน จงกุก สมาชิกชายคนใหม่ซึ่งมาแทนที่คังโฮที่ขอถอนตัวออกจากวงเพราะอยากทุ่มเทให้กับการแสดงมากกว่า และต้นสังกัดประกาศวันเปิดตัวยูนิตชายของ Coed School ว่าจะอยู่ในช่วงเดือนมีนาคมปีหน้าอีกด้วย
ประวัติวง > กุมภาพันธ์ 2012 - เปิดตัวยูนิตชาย "SPEED" + การถอนตัวของซูมิ + เพิ่มสมาชิกใหม่สองคน

วันที่ 13 ก.พ. มิวสิกวิดีโอเพลง Lovey Dovey Plus ได้ถูกปล่อยออกมา โดยฮโยมิน แห่งทีอาร่าเป็นผู้ตัดต่อ และได้รับความสนใจเป็นอย่างมาก และมิวสิกวิดีโอนี้ได้ฝาแฝดฮวายอง(ทีอาร่า)และฮโยยอง(โคเอ็ด,5dolls)มาร่วมแสดงด้วย และในวันที่ 17 ก.พ. SPEED ได้มีเวทีเดบิวต์อย่างเป็นทางการ บนเวที Music Bank และในวันเดียวกันนี้เองทางค่าย CCM ได้ออกมาบอกว่า "เมื่อเร็วๆนี้ ซูมิได้ตัดสินใจลาออกจากวงเพื่อไปทำงานโซโล่เดี่ยว" ซึ่งซูมิเคยเป็นสมาชิกเข้าทดแทนของนัมกยูริแห่ง SeeYa และเป็นลีดเดอร์ของ Coed School และ 5Dolls ส่วนสมาชิกใหม่ผู้หญิงคือนายอน นายอนอาศัยอยู่ที่ประเทศสหรัฐอเมริกา มีความคล่องแคล่วในภาษาอังกฤษ ส่วนสมาชิกชายคือ ปาร์คเซจุน และโคเอ็ดสคูลได้ทำการย้ายต้นสังกัดจาก Core Contents Media ไปยัง GM Media
สมาชิก > อดีตสมาชิก

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| ชื่อในวงการ | ชื่อในวงการ | ชื่อเกิด | ชื่อเกิด | วันเกิด | ตำแหน่ง | ยูนิต |
| Romanized | Hangul | Romanized | Hangul | วันเกิด | ตำแหน่ง | ยูนิต |
| ยูซอง | 유성 | คิม จองอู | 김정우 |  (1990-05-09) 9 พฤษภาคม ค.ศ. 1990 (34 ปี) | ร้องเสียงหลัก | Speed |
| แทอุน | 태운 | อู จีซอก | 우지석 |  (1990-05-11) 11 พฤษภาคม ค.ศ. 1990 (34 ปี) | (หัวหน้าวง) แร็ปเปอร์หลัก | Speed |
| ยูฮวาน | 유환 | คิม ยูฮวาน | 김유환 |  (1991-07-29) 29 กรกฎาคม ค.ศ. 1991 (33 ปี) | นักร้องเสริม, แร็ปเปอร์, นักเต้นหลัก | Speed |
| แทฮา | 태하 | โอ ซองจง | 오성종 |  (1992-03-04) 4 มีนาคม ค.ศ. 1992 (32 ปี) | นักร้องนำ, นักเต้นนำ ภาพลักษณ์ของวง | Speed |
| จงกุก | 종국 | ชิน จงกุก | 신종국 |  (1993-09-08) 8 กันยายน ค.ศ. 1993 (31 ปี) | นักร้องเสียงหลัก | Speed |
| เซจุน | 세준 | พัค เซจุน | 박세준 |  (1993-12-10) 10 ธันวาคม ค.ศ. 1993 (30 ปี) | แร็ปเปอร์หลัก | Speed |
| ซองมิน | 성민 | ชเว ซองมิน | 최성민 |  (1995-12-07) 7 ธันวาคม ค.ศ. 1995 (28 ปี) | แร็ปเปอร์หลัก น้องเล็ก | Speed |
| ซึงฮี | 승히 | โช ซึงฮี | 조승히 |  (1991-06-03) 3 มิถุนายน ค.ศ. 1991 (33 ปี) | นักร้องเสียงหลัก | F-ve Dolls |
| นายอน | 나연 | ฮัน นายอน | 한나연 |  (1992-01-07) 7 มกราคม ค.ศ. 1992 (32 ปี) | นักร้องเสริม, แร็ปเปอร์นำ ภาพลักษณ์ของวง | F-ve Dolls |
| ฮโยยอง | 효영 | รยู ฮโยยอง | 류효영 |  (1993-04-22) 22 เมษายน ค.ศ. 1993 (31 ปี) | (หัวหน้าวง) นักร้องเสริม, แร็ปเปอร์นำ นักเต้นนำ | F-ve Dolls |
| ยอนคยอง | 연경 | โอ ยอนคยอง | 오연경 |  (1994-08-25) 25 สิงหาคม ค.ศ. 1994 (30 ปี) | นักร้องเสียงหลัก | F-ve Dolls |
| ฮเยวอน | 혜원 | จิน ฮเยวอน | 진혜원 |  (1995-03-06) 6 มีนาคม ค.ศ. 1995 (29 ปี) | แร็ปเปอร์หลัก | F-ve Dolls |
| อึนคโย | 은교 | ซอ ฮึนคโย | 서은교 |  (1996-03-25) 25 มีนาคม ค.ศ. 1996 (28 ปี) | นักร้องนำ, แร็ปเปอร์, นักเต้นหลัก, น้องเล็ก | F-ve Dolls |

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| ชื่อในวงการ | ชื่อในวงการ | ชื่อเกิด | ชื่อเกิด | วันเกิด | ตำแหน่ง | ยูนิต |
| Romanized | Hangul | Romanized | Hangul | วันเกิด | ตำแหน่ง | ยูนิต |
| ควังแฮง | 강행 | ลี ควังแฮง | 이광행 |  (1990-01-20) 20 มกราคม ค.ศ. 1990 (34 ปี) | ร้อง, แร็ปเปอร์, นักเต้นนำ | Speed |
| คังโฮ | 강호 | พัค ยงซู | 박용수 |  (1991-12-14) 14 ธันวาคม ค.ศ. 1991 (32 ปี) | ร้อง, แร็ปเปอร์ | Speed |
| นูริ | 누리 | คัง อินโอ | 강인오 |  (1993-03-03) 3 มีนาคม ค.ศ. 1993 (31 ปี) | ร้อง, แร็ปเปอร์ | Speed |
| ซูมิ | 수미 | ลี ซูมิ | 이수미 |  (1989-03-03) 3 มีนาคม ค.ศ. 1989 (35 ปี) | Coed School, 5dolls หัวหน้าวง, นักร้องนำ | 5dolls |
| ชานมิ | 찬미 | ฮอ ชานมิ | 허찬미 |  (1992-04-06) 6 เมษายน ค.ศ. 1992 (32 ปี) | ร้องเสียงหลัก | 5dolls |
| แชนน่อน | 섀넌 | แชนน่อน อารึม วิลเลียมส์ | 섀넌 아룸 윌리엄스 |  (1998-05-26) 26 พฤษภาคม ค.ศ. 1998 (26 ปี) | ร้องเสียงหลัก, F-ve Dolls น้องเล็ก | 5dolls |
| จีฮยอน | 지현 | ชเว จีฮยอน | 최지현 |  (1993-04-18) 18 เมษายน ค.ศ. 1993 (31 ปี) | ร้อง | 5dolls |
ผลงาน Coed School > ซิงเกิล

| ปี | เพลง | รายชื่อเพลง |
| --- | --- | --- |
|  2010 |  Too Late เปิดตัววันที่ : 30 กันยายน 2010 |  Too Late (Part.1)  Too Late (Part.2)  Too Late (Remix ver.) |
|  2010 |  Bbiribbom Bberibbom เปิดตัววันที่ : 21 ตุลาคม 2010 |  삐리뽐 빼리뽐 (Bbiribbom Bberibbom)  삐리뽐 빼리뽐 (Bbiribbom Bberibbom) Remix Ver.1  내 심장을 뛰게 하는 말 (Listen To My Pounding Heart) |
ผลงาน Coed School > อันดับสูงที่สุดบน Ga-on Chart

| ปี | เพลง | อันดับสูงที่สุดบน Ga-on Chart |
| --- | --- | --- |
| 2010 | Too Late | 13 |
| 2010 | Bbiribbom Bberibbom | 61 |
ผลงาน Coed School > มินิอัลบัม

| มินิอัลบั้มที่ | ข้อมูลอัลบัม | รายชื่อเพลง |
| --- | --- | --- |
| 1 | Something That Is Cheerful And Fresh วางจำหน่าย : 2 พฤศจิกายน 2010 |  1. Too Late (Ver.1)  2. Too Late (Ver.2)  3. Too Late (Remix Ver.1)  4. Too Late (Remix Ver.2)  5. 삐리뽐 빼리뽐 (Bbiribbom Bberibbom)  6. 삐리뽐 빼리뽐 (Bbiribbom Bberibbom) Remix Ver.1  7. 삐리뽐 빼리뽐 (Bbiribbom Bberibbom) Remix Ver.2  8. 내 심장을 뛰게 하는 말 (Listen To My Pounding Heart) |
ผลงาน Coed School > รายการ

| สถานีโทรทัศน์ | รายการที่เข้าร่วม | จำนวน (ตอน) |
| --- | --- | --- |
| MBC | MBC Sunday Sunday Night - "Enjoy Today" | 1 |
| KBS | KBS joy! T-ara Hello Baby | เป็นแขกรับเชิญ 2 ตอน (ตอนที่ 1 และ 7) |
ผลงาน 5dolls > ซิงเกิล

| ปี | เพลง | รายชื่อเพลง |
| --- | --- | --- |
|  2011 |  Lip Stains เปิดตัววันที่ : 11 กุมภาพันธ์ 2011 |  1. 입술자국 (Lip Stains)  2. 너 말이야  (I Mean You) |
ผลงาน 5dolls > มินิอัลบัม

| มินิอัลบั้มที่ | ข้อมูลอัลบัม | รายชื่อเพลง |
| --- | --- | --- |
| 1 | Charming Five Girls! วางจำหน่าย : ยังไม่ได้กำหนด |  1. 입술자국 (Lip Stains)  2. 너 말이야  (I Mean You)  3. 쭈르르르르 (Trickle)  4. 잘났어 (Good For You)  5. 거기 잠깐 (Wait Right There) |
มหาวิทยาลัยแห่งชาติลาปลาตา

| --- | --- |
Universidad Nacional de La Plata

คติพจน์: Pro Scientia et Patria
ประเภท: รัฐ
สถาปนา: ค.ศ. 1897
อธิการบดี: Fernando Alfredo Tauber
ผู้ศึกษา: 91,135
ที่ตั้ง: ลา ปลาตา, บัวโนสไอเรส,  อาร์เจนตินา
วิทยาเขต: --
เว็บไซต์: www.unlp.edu.ar
มหาวิทยาลัยแห่งชาติลาปลาตา (อังกฤษ: National University of La Plata; สเปน: Universidad Nacional de La Plata, UNLP) เป็นหนึ่งในมหาวิทยาลัยแห่งชาติในเมืองลา ปลาตา ประเทศอาร์เจนตินา ก่อตั้งเมื่อปี ค.ศ. 1897 มีจำนวนนักศึกษามากกว่า 90,000 คน และมีจำนวนบุคลากรมากกว่า 10,000 คน
บุคคลที่มีชื่อเสียง

ราอุล อัลฟอนซิน (Raúl Alfonsín) ประธานาธิบดีอาร์เจนตินา (ค.ศ. 1983 – ค.ศ. 1989)
ฮวน โฮเซ อาเรบาโล (Juan José Arévalo) ประธานาธิบดีกัวเตมาลา
เรเน ฟาบาโลโร (René Favaloro)
เนสตอร์ กีร์ชเนร์ (Néstor Carlos Kirchner) ประธานาธิบดีอาร์เจนตินา (ค.ศ. 2003 – ค.ศ. 2007)
กริสตีนา เฟร์นันเดซ เด กีร์ชเนร์ (Cristina Elisabet Fernández de Kirchner) ประธานาธิบดีอาร์เจนตินาปัจจุบัน
34°54′46.69″S 57°57′04.88″W﻿ / ﻿34.9129694°S 57.9513556°W﻿ / -34.9129694; -57.9513556
Office of the President (NU of LP)
ทรชนคนปล้นโลก

| ทรชนคนปล้นโลก |
| --- | --- |


สเปน: La casa de papel
 
ประเภท:   ละครอาชญากรรม  การปล้น  ระทึกขวัญ 
สร้างโดย: อเล็กซ์ ปีนา
แสดงนำ:   อูรซูลา โกรเบโร  อัลวาโร มอร์เต  อิทเซียร์ อีตูโญ  เปโดร อลอนโซ  ปาโก ตูส  อัลบา โฟลเรส  มิเกล แฮร์ราน  ไฆเม ลอเรนเต  เอสเตร์ อาเซโบ  เอ็นริเก อาร์เซ  มารีอา เปดราซา  ดาร์โก เปริช  กีตี มานเวร์  โฮวิก กิวช์เกอเรียน  ลูกา เปโรช  เบเลย เกวสตา  เฟร์นันโด กาโย  โรดริโก เด ลา เซร์นา  นัจวา นิมรี 
ผู้ประพันธ์ดนตรีแก่นเรื่อง: มาเนล ซานติสเตบัน
ดนตรีแก่นเรื่องเปิด: "มายไลฟ์อิสโกอิงอออน" (อังกฤษ: My Life Is Going On   แต่งโดย เซซิเลีย ครุล
ผู้ประพันธ์เพลง:   มาเนล ซานติสเตบัน  อีวาน มาร์ติเนซ ลากามารา 
ประเทศแหล่งกำเนิด: สเปน
ภาษาต้นฉบับ: สเปน
จำนวนฤดูกาล: 3 ซีซั่น (5 ตอน)
จำนวนตอน: 41 (รายชื่อตอน)
การผลิต
ผู้อำนวยการผลิต:   อเล็กซ์ ปีนา  โซเนีย มาร์ติเนซ  เฮซุส โกลเมนาร์  เอสเตร์ มาร์ติเนซ โลบาโต  นาโช มานูเบนส์ 
สถานที่ถ่ายทำ:   สเปน  อิตาลี  ไทย  ปานามา  เดนมาร์ก  โปรตุเกส 
ผู้กำกับภาพ: มิเก อาโมเอโด
ผู้ลำดับภาพ:   เดวิด เปเลกริน  ลูอิส มิเกล กอนซาเลซ เบดมาร์  เวโรนิกา กาโญน  ราอูล โมรา  เรกีโน เฮอร์นันเดซ  ราเกล มาร์ราโก  ปาตรีเซีย รูบีโอ 
กล้อง: กล้องเดี่ยว
ความยาวตอน: 67–77 นาที (Antena 3) 42–76 นาที (เน็ตฟลิกซ์)
บริษัทผู้ผลิต:   อาเตรสมีเดีย  วันกูเวร์มีเดีย 
ออกอากาศ
ออกอากาศ: 2 พฤศภาคม พ.ศ. 2560 – 3 ธันวาคม พ.ศ. 2564
ทรชนคนปล้นโลก (สเปน: La Casa de Papel, อังกฤษ: Money Heist) เป็นละครโทรทัศน์ซีรีส์ภาษาสเปนแนวอาชญากรรมการปล้น สร้างสรรค์โดย อเล็กซ์ ปีนา ซีรีส์นี้มีเนื้อหาเกี่ยวกับการปล้นที่เตรียมมายาวนานสองครั้งซึ่งนำโดยศาสตราจารย์ (ผู้รับบท อัลวาโร มอร์เต) หนึ่งในโรงกษาปณ์ของสเปนและหนึ่งในธนาคารแห่งสเปน เล่าจากมุมมองของโจรคนหนึ่งคือ โตกีโอ (ผู้รับบท อูรซูลา โกรเบโร) เล่าเรื่องเล่าในรูปแบบเรียลไทม์และอาศัยเหตุการณ์ย้อนหลัง การข้ามเวลา แรงจูงใจของตัวละครที่ซ่อนอยู่ และผู้บรรยายที่ไม่น่าเชื่อถือสำหรับความซับซ้อน
ซีรีส์นี้ตอนแรกแรกตั้งใจให้เป็นแบบจำกัดที่จะบอกในสองตอน มีตอนดั้งเดิม 15 ตอนในเครือข่ายช่องโทรทัศน์สเปนอันเตนาเตรส (Antena 3) ตั้งแต่วันที่ 2 พฤษภาคม พ.ศ. 2560 ถึง 23 พฤศจิกายน พ.ศ. 2560 ทางเน็ตฟลิกซ์ได้รับสิทธิ์การสตรีมทั่วโลกในปลายปี พ.ศ. 2560 ตัดซีรีส์ใหม่ออกเป็น 22 ตอนที่สั้นลงและเผยแพร่ทั่วโลก เริ่มตอนแรกวันที่ 20 ธันวาคม พ.ศ. 2560 ตามมาด้วยตอนที่ 2 เมื่อวันที่ 6 เมษายน พ.ศ. 2561 ในเดือนเมษายน พ.ศ. 2561 ทางเน็ตฟลิกซ์ต่ออายุซีรีส์ด้วยงบประมาณที่เพิ่มขึ้นอย่างมากสำหรับตอนใหม่ทั้งหมด 16 ตอน ตอนที่ 3 มี 8 ตอน วางจำหน่ายในวันที่ 19 กรกฎาคม พ.ศ. 2562 สารคดีเกี่ยวกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกันในชื่อซีรีส์ว่า Money Heist: The Phenomenon (สเปน: La casa de papel: El Fenómeno) ในเดือนกรกฎาคม พ.ศ. 2563 ทางเน็ตฟลิกซ์ต่ออายุการแสดงเป็นตอนที่ 5 และตอนสุดท้าย ตามลำดับ คล้ายกับ Money Heist: The Phenomenon สารคดี 2 ตอนที่เกี่ยวข้องกับผู้ผลิตและนักแสดงที่ฉายรอบปฐมทัศน์ทางเน็ตฟลิกซ์ในวันเดียวกัน ในชื่อซีรีส์ Money Heist: From Tokyo to Berlin ละครซีรีส์นี้ถ่ายทำในกรุงมาดริด ประเทศสเปน ส่วนสำคัญยังถ่ายทำในประเทศปานามา ประเทศไทย ประเทศอิตาลี (ฟลอเรนซ์) ประเทศเดนมาร์ก และประเทศโปรตุเกส
แหล่งข้อมูลอื่น

ทรชนคนปล้นโลก ที่เน็ตฟลิกซ์  (ในภาษาสเปน)
ทรชนคนปล้นโลก ที่อินเทอร์เน็ตมูวีเดตาเบส
ทรชนคนปล้นโลก on Rotten Tomatoes
ไล่ กวานหลิน

| ไล่ กวานหลิน |
| --- | --- |
เกิด: 23 กันยายน พ.ศ. 2544 (23 ปี)

อาชีพทางดนตรี
แนวเพลง: เคป็อป ซีป็อป
เครื่องดนตรี: เสียงร้อง
ค่ายเพลง: คิวบ์ วายเอ็มซี สวิง ฮ็อทไอดอล
 นักดนตรี
นักดนตรี
ไล่ กวานหลิน (จีน: 赖冠霖, Lài Guānlín; เกาหลี: 라이관린; เกิด 23 กันยายน ค.ศ. 2001) เป็นแร็ปเปอร์และนักร้องชาวไต้หวันที่อาศัยอยู่ในประเทศเกาหลีใต้ เคยเป็นสมาชิกของวงบอยแบนด์ วอนนาวัน และเป็นที่รู้จักอย่างกว้างขวางจากการเป็นผู้เข้าแข่งขันรายการพรอดิวซ์ 101 ฤดูกาล 2 นอกจากนี้ยังเป็นที่รู้จักจากกลุ่มดูโอ อูซอกเอ็กซ์ควานลิน ที่ก่อตั้งโดยคิวบ์เอนเตอร์เทนเมนต์ ในปี ค.ศ. 2019 เปิดตัวครั้งแรกเมื่อ 11 มีนาคม ค.ศ. 2019 กับอัลบั้ม 9801
ประวัติ > ชีวิตช่วงต้น

ไล่ กวานหลิน เกิดเมื่อวันที่ 23 กันยายน ค.ศ. 2001 ที่นครไทเป ประเทศไต้หวัน ในช่วงวัยเด็กเขาอาศัยอยู่ในเมืองลอสแอนเจลิส ประเทศสหรัฐอเมริกาเป็นเวลา 5 ปี จนกระทั่งเขากลับมาที่ประเทศไต้หวันและเข้าศึกษาต่อที่โรงเรียนมัธยมหลินโค่ว